કોરોના વાઇરસ : ચીને ડૉ. વેનલિયાંગની વાત ન સાંભળી એ દુનિયાને કેવી રીતે ભારે પડ્યું?\nડૉ. લી વેનલિયાંગ

સમગ્ર વિશ્વમાં ડૉ. વેનલિયાંગની એક હીરો તરીકે ચર્ચા થઈ. પરંતુ ડૉ. વેનલિંયાંગનું મૃત્યુ પણ આખરે કોરોના વાઇરસના કારણે જ થયું હતું.

ચીનના સરકારી મીડિયામાં તેમના સ્વાસ્થ્યને લઈને કેટલાક વિરોધાભાસી સમાચારો આવતા રહ્યા.

પરંતુ વુહાન હૉસ્પિટલ, જ્યાં ડૉ. વેનલિયાંગ કામ કરતા હતા અને જ્યાં તેમની સારવાર થઈ, તેણે પાછલા મહિને જ આ વાતની પુષ્ટિ કરી છે કે ડૉ. વેનલિયાંગનું મૃત્યુ થઈ ચૂક્યું છે.

34 વર્ષીય ડૉ. વેનલિયાંગે ડિસેમ્બર, 2019ના અંતિમ દિવસોમાં પોતાના સાથી ડૉક્ટરોને સંક્રમણના પ્રસાર વિશે સૂચના આપી હતી.

પરતું તેના ત્રણ દિવસ બાદ જ પોલીસ તેમના ઘરે પહોંચી અને તેમને આ બધું બંધ કરવા જણાવ્યું.

ત્યાર બાદ ડૉ. વેનલિયાંગ કામ પર પરત ફર્યા. એવું માનવામાં આવે છે કે તેઓ એક દર્દીથી સંક્રમિત થયા હતા. કોરોના વાઇરસ સાથે સંઘર્ષ કરતાં કરતાં મૃત્યુ પામ્યાનાં ત્રણ અઠવાડિયાં અગાઉ તેઓ એક હૉસ્પિટલમાં રહ્યા.

ડૉ. વેનલિયાંગે પાછલા વર્ષે જાન્યુઆરી માસમાં જ હૉસ્પિટલની પથારીથી ચીની સોશિયલ મીડિયા સાઇટ વીવો પર પોતાની કહાણી પોસ્ટ કરી હતી.

પોતાની વાત લખતાં તેમણે જણાવ્યું, “બધાને નમસ્કાર, હું ડૉક્ટર લી વેનલિયાંગ, એક ઑપ્થેલમૉલોજિસ્ટ છું અને વુહાન સેન્ટ્રલ હૉસ્પિટલમાં કામ કરું છું.”

ડૉ. વેનલિયાંગની કહાણીથી ખબર પડી કે વુહાનમાં સરકારી સંસ્થાઓએ કોરોના વાઇરસ સંક્રમણ ફેલાયો તેની શરૂઆતના તબક્કે કેવી રીતે ગેરજવાબદારીપૂર્વક વર્તન કર્યું હતું.

સાર્સ જેવા દેખાતા મામલા સામે આવ્યા

બીમાર થયા બાદ ડૉ. લીને લખ્યું તેમને સમજ નથી પડી રહી કે સરકારી સંસ્થાઓ એવું શા માટે કહી રહી છે કે કોઈ પણ સ્વાસ્થ્યકર્મી બીમારી નથી પડ્યો.

2019 ડિસેમ્બર માસમાં ડૉ. વેનલિયાંગ એ જગ્યાએ કામ કરી રહ્યા હતા જ્યાંથી આ બધું શરૂ થયું હતું. તેઓ કોરોના કેન્દ્રમાં હતા. ડિસેમ્બર માસમાં જ તેમણે વાઇરસ સંક્રમણના સાત મામલા જોયા જે તેમને સાર્સ જેવા લાગ્યા.

સાર્સ એ વાઇરસ હતો જેણે વર્ષ 2003માં વૈશ્વિક મહામારીની શિકલ લીધી હતી અને સમગ્ર વિશ્વ પર કેર બનીને તૂટી પડ્યો હતો.

એવું માનવામાં આવે છે કે આ મામલા વુહાનના હુઆનન સી ફૂડ બજાર સાથે જોડાયેલા હતા અને તમામ દર્દીઓ ડૉ. વેનલિયાંગના હૉસ્પિટલમાં ક્વૉરેન્ટિનમાં હતા.

ત્રણ ડિસેમ્બરના રોજ તેમણે એક ચૅટ ગ્રૂપમાં પોતાના સાથી ડૉક્ટરોને એક સંદેશ મોકલ્યો. જેમાં તેમણે સંક્રમણ ફેલાવવાની ચેતવણી આપી અને કહ્યું કે બધા લોકો સંક્રમણથી બચવા માટે પ્રોટેક્ટિવ કપડાં...\n\ntl;dr:
વિશ્વને સોપ્રથમ કોરોના વાઇરસ અંગે ચેતવનાર ચીની ડૉક્ટર લી વેનલિયાંગના મૃત્યુને હવે એક વર્ષ વીતી ચૂક્યું છે.